ΚΑΝΟΝΙΣΜΟΣ ( ΕΟΚ ) αριθ . 2226/88 ΤΟΥ ΣΥΜΒΟΥΛΙΟΥ της 19ης Ιουλίου 1988 για τον προσδιορισμό των ποιοτικών τύπων για ορισμένα σιτηρά και κατηγορίες αλεύρων, πλιγουριών και σιμιγδαλιών, καθώς και των κανόνων που εφαρμόζονται για τον καθορισμό των τιμών κατωφλίου γι' αυτές τις κατηγορίες προϊόντων

ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2221/88^(2 ), και ιδίως το άρθρο 5 παράγραφος 5,

την πρόταση της Επιτροπής^(3 ),

Εκτιμώντας :

ότι οι τιμές κατωφλίου της βρώμης καθώς και των αλεύρων, πλιγουριών και σιμιγδαλιών που αναφέρονται στο άρθρο 1 στοιχείο γ ) του κανονισμού ( ΕΟΚ ) αριθ . 2727/75, πρέπει να ανταποκρίνονται σε καθορισμένους ποιοτικούς τύπους ότι οι ποιοτικοί τύποι για τους οποίους έχουν καθοριστεί οι τιμές αυτές, πρέπει να ανταποκρίνονται, κατά το δυνατό, στη μέση ποιότητα των προϊόντων αυτών στην Κοινότητα ότι οι τιμές κατωφλίου των αλεύρων, πλιγουριών και σιμιγδαλιών πρέπει να καθορίζονται με τρόπο που να επιτρέπει να μπορούν να επιτυγχάνονται οι ενδεικτικές τιμές των σιτηρών βάσης και να εξασφαλίζεται η προστασία της βιομηχανίας μεταποίησης ότι οι στόχοι αυτοί μπορούν να επιτευχθούν με τον καθορισμό μιας τιμής κατωφλίου που να λαμβάνει υπόψη το κόστος παρασκευής των προϊόντων αυτών και ένα επαρκές επίπεδο προστασίας για τη βιομηχανία μεταποίησης ότι το κόστος παρασκευής μπορεί να καθοριστεί προσθέτοντας στην αξία του σιτηρού ένα ποσό που να αντιπροσωπεύει, ιδίως, το περιθώριο του αλέσματος και αφαιρώντας από το σύνολο που λαμβάνεται με τον τρόπο αυτό, ανάλογα με την περίπτωση, την αξία, που καθορίζεται κατ' αποκοπή, των υποπροϊόντων, των σιμιγδαλιών ή των αλεύρων κατώτερης ποιότητας που προκύπτουν από το άλεσμα ότι, ωστόσο, για τον καθορισμό της τιμής κατωφλίου των πλιγουριών και των σιμιγδαλιών μαλακού σίτου, πρέπει να ληφθεί σαν βάση η μέση σχέση, που καθορίζεται κατ' αποκοπή, που υπάρχει μεταξύ της τιμής του αλεύρου του μαλακού σίτου και των τιμών των προϊόντων αυτών στις αγορές της Κοινότητας,

( 4 ) ΕΕ αριθ . L 281 της 1 . 11 . 1975, σ . 1 .

( 5 ) Βλέπε σελίδα 16 της παρούσας Επίσημης Εφημερίδας .

( 6 ) ΕΕ αριθ . C 139 της 30 . 5 . 1988, σ . 7 .

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

ίΑρθρο 1 Ο ποιοτικός τύπος για τον οποίο έχει καθοριστεί η τιμή κατωφλίου βρώμης ορίζεται ως εξής :

α ) ^βρώμη υγιής, ανόθευτη και σύμφωνη προς τα συναλλακτικά ήθη, απαλλαγμένη οσμής και ζωντανών εντόμων, που έχει το χαρακτηριστικό χρώμα του σιτηρού αυτού και ποιότητα που αντιστοιχεί στη μέση ποιότητα της βρώμης που συλλέγεται στην Κοινότητα υπό κανονικές συνθήκες β ) ^ποσοστό υγρασίας : 14 % γ ) ^ολικό ποσοστό στοιχείων που δεν είναι βασικά σιτηρά αμέμπτου ποιότητας : 3 %, εκ των οποίων :

- ποσοστό προσμείξεων σπόρων : 2 % ( ως προσμείξεις σπόρων νοούνται οι σπόροι άλλων σιτηρών και οι σπόροι που έχουν προσβληθεί από έντομα ),

- ποσοστό διαφόρων προσμείξεων : 1 % ( οι διάφορες προσμείξεις αποτελούνται από σπόρους ζιζανίων, προσβεβλημένους σπόρους, τις καθ' εαυτό λεγόμενες προσμείξεις, όπως φλοιοί, νεκρά έντομα και τεμάχια εντόμων ) δ ) ^ειδικό βάρος : 49 χιλιόγραμμα ανά εκατόλιτρο .

ίΑρθρο 2 Ο ποιοτικός τύπος για τον οποίο καθορίζεται η τιμή κατωφλίου του κεχριού προσδιορίζεται ως ακολούθως :

α ) ^κεχρί που αντιστοιχεί στη μεσαία ποιότητα του κεχριού που παράγεται στην Αργεντινή β ) ^ποσοστό υγρασίας : 13 % γ ) ^ολικό ποσοστό στοιχείων τα οποία δεν είναι σιτηρά βάσεως αμέμπτου ποιότητος : 17 %, εκ των οποίων :

- ποσοστό σπόρων θραυσμένων και σπόρων αποφλοιωμένων : 15 %,

- ποσοστό διαφόρων προσμείξεων : 2 % ( οι διάφορες προσμείξεις αποτελούνται από σπόρους ζιζανίων, χαλασμένους σπόρους, τις καθ' εαυτό λεγόμενες προσμείξεις, φλοιούς, νεκρά έντομα και τμήματα εντόμων ).

ίΑρθρο 3 Ο ποιοτικός τύπος για τον οποίο καθορίζεται η τιμή κατωφλίου του φαγόπυρου, αντιστοιχεί στην ποιότητα φαγόπυρου που παράγεται στη Νοτιοαφρικανική Δημοκρατία, βαθμού ( γράδου ) 2, σύμφωνα με τον ισχύοντα εμπορικό προσδιορισμό .

ίΑρθρο 4 Ο ποιοτικός τύπος για τον οποίο καθορίζεται η τιμή κατωφλίου της φαλαρίδος προσδιορίζεται ως ακολούθως :

α ) ^φαλαρίς υγιής, ανόθευτη και σύμφωνη προς τα συναλλακτικά ήθη β ) ^ποσοστό υγρασίας : 16 % γ ) ^ολικό ποσοστό στοιχείων τα οποία δεν είναι σιτηρά βάσεως αμέμπτου ποιότητας : 3 %, εκ των οποίων :

- ποσοστό προσμείξεων από σπόρους: 2 % ( ως προσμείξεις από σπόρους νοούνται οι σπόροι άλλων σιτηρών και οι σπόροι που έχουν προσβληθεί από έντομα ),

- ποσοστό διαφόρων προσμείξεων : 1 % ( οι διάφορες προσμείξεις που αποτελούνται από σπόρους ζιζανίων, χαλασμένους σπόρους, τις καθ' εαυτό λεγόμενες προσμείξεις, φλοιούς, νεκρά έντομα και τμήματα εντόμων ) δ ) ^ειδικό βάρος : 70 χιλιόγραμμα ανά εκατόλιτρο .

ίΑρθρο 5 1 . Ο ποιοτικός τύπος για τον οποίο καθορίζεται η τιμή κατωφλίου αλεύρου σίτου ορίζεται ως εξής : αλεύρι σίτου που έχει περιεκτικότητα σε τέφρες 550 χιλιοστόγραμμα ανά 100 γραμμάρια αλεύρου και ποσοστό υγρασίας 15,50 %, που ονομάζεται "αλεύρι σίτου του τύπου 550 ".

2 . Η τιμή κατωφλίου που αναφέρεται στην παράγραφο 1 υπολογίζεται πραγματοποιώντας το άθροισμα των στοιχείων που καθορίζονται σύμφωνα με τις διατάξεις της παραγράφου 3 και αφαιρώντας από το ποσό που λαμβάνεται με τον τρόπο αυτό, το ποσό που καθορίζεται σύμφωνα με τις διατάξεις της παραγράφου^4 .

3 . Τα στοιχεία που προστίθενται είναι τα ακόλουθα :

α ) ^η αξία του μαλακού σίτου που έχει μεταποιηθεί σε αλεύρι, που καθορίζεται από τα κατωτέρω στοιχεία :

- την ποσότητα του μαλακού σίτου, που εκτιμάται κατ' αποκοπή, σε 1^400 χιλιόγραμμα για την παραγωγή ενός τόνου αλεύρου,

- την τιμή κατωφλίου του μαλακού σίτου, λαμβάνοντας υπόψη τη μηνιαία κλιμάκωση της τιμής αυτής β ) ^ένα ποσό που αντιπροσωπεύει το περιθώριο αλέσεως, που καθορίζεται ανά τόνο μαλακού σίτου που θα μεταποιηθεί σε 30,22 ECU γ ) ^ένα ποσό που προορίζεται να εξασφαλίσει την προστασία της βιομηχανίας μεταποίησης, που καθορίζεται ανά τόνο αλεύρου σίτου σε 22,67 ECU .

4 . Το στοιχείο που αφαιρείται είναι η αξία των υποπροϊόντων που καθορίζεται από τα κατωτέρω στοιχεία :

- την ποσότητα, που καθορίζεται κατ' αποκοπή, σε 372 χιλιόγραμμα υποπροϊόντος ανά τόνο λαμβανομένου αλεύρου,

- μία τιμή, που καθορίζεται κατ' αποκοπή, για τα υποπροϊόντα, διαχωρισμένα ή μη, σε 102,76 ECU ανά τόνο .

5 . Η τιμή κατωφλίου αλεύρου σμιγού είναι ταυτόσημη με εκείνη του αλεύρου σίτου .

ίΑρθρο 6 1 . Ο ποιοτικός τύπος για τον οποίο καθορίζεται η τιμή κατωφλίου αλεύρου σίκαλης ορίζεται ως εξής : άλευρο σίκαλης που έχει περιεκτικότητα σε τέφρες 812 χιλιοστόγραμμα ανά 100 γραμμάρια αλεύρου και ποσοστό υγρασίας 15,50 %.

2 . Η τιμή κατωφλίου που αναφέρεται στην παράγραφο 1, υπολογίζεται σύμφωνα με τις διατάξεις του άρθρου 5 παράγραφοι 3 και 4, αντικαθιστώντας τον όρο μαλακός σίτος με τον όρο σίκαλη . Για τα υποπροϊόντα, διαχωρισμένα ή μη, αφαιρείται μία κατ' αποκοπή τιμή, που καθορίζεται σε 96,72 ECU ανά τόνο .

ίΑρθρο 7 1 . Ο ποιοτικός τύπος για τον οποίο καθορίζεται η τιμή κατωφλίου των πλιγουριών και των σιμιγδαλιών μαλακού σίτου, αντιστοιχεί σε προϊόν που έχει περιεκτικότητα σε υγρασία 15,50 %.

2 . Η τιμή κατωφλίου που αναφέρεται στην παράγραφο 1, ισούται με την τιμή κατωφλίου του αλεύρου μαλακού σίτου προσαυξημένη κατά 8 %.

ίΑρθρο 8 1 . Ο ποιοτικός τύπος για τον οποίο καθορίζεται η τιμή κατωφλίου των πλιγουριών και των σιμιγδαλιών σκληρού σίτου, αντιστοιχεί σε προϊόν που έχει ποσοστό υγρασίας 14,50 %.

2 . Η τιμή κατωφλίου που αναφέρεται στην παράγραφο 1, υπολογίζεται πραγματοποιώντας το άθροισμα των στοιχείων που καθορίζονται σύμφωνα με τις διατάξεις της παραγράφου 3 και αφαιρώντας από το ποσό που λαμβάνεται με τον τρόπο αυτό, τα στοιχεία που καθορίζονται σύμφωνα με τις διατάξεις της παραγράφου^4.

3 . Τα στοιχεία που προστίθενται είναι τα ακόλουθα :

α ) ^η αξία του σκληρού σίτου μεταποιημένου σε πλιγούρια και σιμιγδάλια, που καθορίζεται από :

- την ποσότητα σκληρού σίτου, που υπολογίζεται κατ' αποκοπή, σε 1^550 χιλιόγραμμα ανά τόνο πλιγουριών και σιμιγδαλιών,

- την τιμή κατωφλίου του σκληρού σίτου, λαμβάνοντας υπόψη την ενδεχόμενη μηνιαία κλιμάκωση της τιμής αυτής β ) ^τα στοιχεία που προβλέπονται στο άρθρο 5 παράγραφος 3 στοιχεία β ) και γ ), αφού αντικατασταθούν οι όροι : μαλακός σίτος και άλευρα σίτου με τους όρους σκληρός σίτος και πλιγούρια και σιμιγδάλια σκληρού σίτου .

4 . Τα στοιχεία που αφαιρούνται είναι τα ακόλουθα :

α ) ^η αξία των ενδιάμεσων προϊόντων, που καθορίζεται από :

- την ποσότητα των ενδιάμεσων προϊόντων, που υπολογίζεται κατ' αποκοπή, σε 162 χιλιόγραμμα ανά λαμβανόμενο τόνο πλιγουριών και σιμιγδαλιών σκληρού σίτου,

- την τιμή των προϊόντων αυτών, που υπολογίζεται πραγματοποιώντας το άθροισμα των στοιχείων που καθορίζονται σύμφωνα με τις διατάξεις του άρθρου 5 παράγραφος 3 στοιχεία α ) και β ), και αφαιρώντας από το ποσό αυτό το στοιχείο που καθορίζεται σύμφωνα με τις διατάξεις του άρθρου 5 παράγραφος 4 το ποσό που λαμβάνεται με τον τρόπο αυτό μειώνεται κατά 35 % β ) ^η αξία των υποπροϊόντων, που καθορίζεται από :

- την ποσότητα των υποπροϊόντων, που υπολογίζεται κατ' αποκοπή, σε 357 χιλιόγραμμα ανά λαμβανόμενο τόνο πλιγουριών και σιμιγδαλιών σκληρού σίτου,

- την τιμή των υποπροϊόντων του μαλακού σίτου, που καθορίζεται σύμφωνα με τις διατάξεις του άρθρου 5 παράγραφος 4 δεύτερη παύλα, η οποία μειώνεται κατά 15 %.

ίΑρθρο 9 Για την εφαρμογή του παρόντος κανονισμού :

α ) ^τα στοιχεία που δεν είναι βασικά σιτηρά αμέμπτου ποιότητας καθορίζονται στο παράρτημα Ι του κανονι - σμού ( ΕΟΚ ) αριθ . 2731/75 του Συμβουλίου της 29ης Οκτωβρίου 1975 περί των ποιοτικών τύπων του μαλακού σίτου, της σίκαλης, της κριθής, του αραβοσίτου και του σκληρού σίτου^(7 ), όπως τροποποιήθηκε τελευταία από τον κανονισμό ( ΕΟΚ ) αριθ . 2094/87^(8 ) β ) ^οι αναγκαίες μέθοδοι για τον καθορισμό των στοιχείων που δεν είναι βασικά σιτηρά αμέμπτου ποιότητας και του ποσοστού υγρασίας, καθορίζονται με τη διαδικασία που προβλέπεται στο άρθρο 26 του κανονισμού ( ΕΟΚ ) αριθ . 2727 /75 .

ίΑρθρο 10 1 . Ο κανονισμός ( ΕΟΚ ) αριθ . 2734/75 καταργείται .

2 . Οι παραπομπές στον κανονισμό ( ΕΟΚ ) αριθ . 2734/75 θεωρούνται ότι γίνονται στον παρόντα κανονισμό .

ίΑρθρο 11 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την 1η Ιουλίου 1988 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 19 Ιουλίου 1988 .

Για το Συμβούλιο Ο Πρόεδρος Γ . ΠΟΤΤΑΚΗΣ ( 9 ) ΕΕ αριθ . L 281 της 1 . 11 . 1975, σ . 22 .

( 10 ) ΕΕ αριθ . L 196 της 17 . 7 . 1987, σ . 1 .